Paprastoji karlina

Paprastoji karlina (Carlina vulgaris) – astrinių (Asteraceae) šeimos augalas, priklausantis karlinos (Carlina) genčiai.

Augalas dygus, dvimetis, 20-75 cm aukščio. Lapai standūs, jų viršutinė pusė plika, apatinė plaukuota, lapų kraštai su dygliškais danteliais, išsidėsčiusiais įvairiomis kryptimis. Žiedai geltonai rausvi. Žydi nuo birželio iki rugpjūčio mėn. Auga dirvonuose, žvyrynuose, sausuose šlaituose, pievose. Lietuvoje apyretis, dažnesnis pietrytiniuose respublikos rajonuose.

Astriniai